บอร์ด VTE ไฟเขียวเปลี่ยนชื่อใหม่เป็น “เมตะ คอร์ปอเรชั่น” เคาะชื่อย่อ “META”
บอร์ด VTE ไฟเขียวเปลี่ยนชื่อใหม่เป็น “เมตะ คอร์ปอเรชั่น” เคาะชื่อย่อ “META”
17 พ.ค. 2561

บริษัท วินเทจ วิศวกรรม จำกัด (มหาชน) หรือ VTE เปิดเผยว่า ที่ประชุมสามัญผู้ถือหุ้น ประจำปี 2561 ของบริษัทมีมติอนุมัติเปลี่ยนแปลงชื่อบริษัทภาษาไทยและภาษาอังกฤษ จาก “บริษัท วินเทจ วิศวกรรม จำกัด (มหาชน)” และ “Vintage Engineering Public Company Limited” เป็น “บริษัท เมตะ คอร์ปอเรชั่น จำกัด (มหาชน)” และ “Meta Corporation Public Company Limited” ตามลำดับ
ทั้งนี้ บริษัทได้ดำเนินการจดทะเบียนเปลี่ยนแปลงข้อมูลดังกล่าวข้างต้นต่อกรมพัฒนาธุรกิจ การค้ากระทรวงพาณิชย์เป็นที่เรียบร้อยแล้ว เมื่อวันที่ 16 พฤษภาคม 2561
นอกจากนี้ บริษัทจะดำเนินการเปลี่ยนชื่อย่อหลักทรัพย์ของบริษัทกับตลาดหลักทรัพย์แห่งประเทศไทย จากเดิม “VTE” เป็น “META” เพื่อให้สอดคล้องกับการเปลี่ยนชื่อบริษัทที่ได้รับอนุมัติจากที่ประชุมสามัญผู้ถือหุ้น ประจำปี 2561 ต่อไป
ขณะเดียวกัน บริษัทแจ้งเปลี่ยนแปลงที่ตั้งสำนักงานใหญ่ เป็น เลขที่ 33/4 ชั ้น 36อาคารเอ เดอะไนนท์ ทาวเวอร์ แกรนด์ พระราม 9 ถนนพระราม 9 แขวงห้วยขวาง เขตห้วยขวาง
กรุงเทพมหานคร